For anden gang i karrieren er der ædelt metal til den unge, nordjyske rallycross-kører Ulrik Linnemann.

Det blev en uhyre tæt afgørelse, da 9. afdeling af EM i Rallycross blev kørt i Tyskland i denne weekend. Inden weekenden lå Ulrik Linnemann lige uden for medaljerækken, og med en 3. plads i finalen søndag blev det til dansk bronze med den mindste margen mulig: Linnemann vandt bronze med 185 point, blot ét point foran svenske Eric Färén. Russiske Ildar Rakhmatullin vandt sølv blot to point foran Linnemann, mens guldet blev vundet suverænt af lettiske Reinis Niti¨s med 227 point.